
Jólaroynd 2019


Góðu næmingar og foreldur í 9 flokki

Jólaroyndirnar standa nú fyri framman. Til kunningar er at siga, at jólaroyndirnar, eins og várroyndirnar, eru “venjingarroyndir” har næmingarnir fáa høvi til at fyrireika seg til endaligu próvtøkuna, sum er í endanum á 9.flokki. Niðanfyri eru tíðir og lærugreinir at síggja og á baksíðuni verður kunnað um reglur og forskriftir.

Blíðar heilsanir

Skúlin við Løgmannabreyt

Høgni Joensen
Skúlastjóri


Próvtøkuumsiting: Jón Kragesteen - 510449  -  jon.kragesteen@skulin.fo



	Mánadag
25. nov. 2019
	Týsdag
26. nov. 2019
	Mikudag
27. nov. 2019
	Hósdag
28. nov. 2019

	
	
	
	

	Føroysk 
Máluppgáva
08:00 – 09:45
	Donsk
Máluppgáva
08:00 – 09:45
	Ensk
Máluppgáva
08:00 – 09:45
	Støddfrøði
Fimisrokning
08:00 – 09:15

	Føroysk framseting
10:15-13:45 
	Donsk framseting
10:15 – 13:45
	Ensk framseting
10:15-13:15
	Greiðslurokning
09:45 – 13:45







Vend

Reglur um royndir 

Reglur
· Næmingarnir skulu sita klárir í royndarhølinum kl. 08:00 dagsetta dagin.
· Um so er, at næmingur møtir ov seint, skal viðkomandi møta á skrivstovuni 
- ella ringja til Jón á 510449. 
· Um næmingur ikki fær møtt, skal skúlin hava boð frá foreldrunum um tað.
· Í royndarhølinum er friður!
· Hevur næmingur spurning, skal hondin verða rætt upp, og so er at bíða til vaktin kemur. Loyvt er ikki at rópa ella at gera annað tekin. 
· Næmingar hava ikki loyvi til at reisa seg frá stóli sínum, uttan við loyvi frá vakti.
· Næmingar skulu ikki samskifta við nakran annan enn vaktirnar.
· Fartelefonir skulu vera sløktar og lagdar á avtalað stað.
· Næmingarnir hava frí, tá royndarhaldið er liðugt og skulu fara heim tá.


Brot á fyriskrivaðu reglurnar kann føra til burturvísing

Føroyskt, danskt og enskt
· Royndirnar verða gjørdar á teldu, sum skúlin veitur – næmingar skulu ikki hava egna teldu við! 
· Næmingar skulu hava sítt egna "headsett" við.
· Næmingar, sum hava brúk fyri at lána "headsett" frá skúlanum, skulu boða frá á skrivstovuni í seinasta lagi mánadagin 18. november 2019, kl.12.
· Næmingurin kann brúka teldutøkar orðabøkur, sum t.d. www.sprotin.fo

Fimisrokning
· Royndirnar verða gjørdar á teldu, sum skúlin veitur – næmingar skulu ikki hava egna teldu við! 
· Í fimisrokning verður dentur lagdur á høvuðrokning. Ikki er loyvt at nýta roknimaskinu og heldur ikki forrit á telduni, sum kunnu nýtast sum roknimaskinur.
· Loyvt er at nýta bókina ”Støddfrøði – handbók”.

Greiðslurokning - verður gjørd á pappíri!
Her verður dentur lagdur á tað, ið vanliga verður nevnt ”problemrokning”. Her má næmingurin í størri mun skilja uppgávuna, finna upplýsingar til spurningarnar og loysa teir. Loysnin kann ikki standa einsamøll, men ein frágreiðing má vera, ið vísir, hvussu næmingurin er komin fram til loysnina. Í greiðslurokning roknar næmingurin fyrst á kladdu, síðani verða uppgávurnar førdar inn við penni. Tekningar kunnu tó gerast við blýanti.

Amboð at hava við til royndina í greiðslurokning eru:
· Blýantur	
· Pennur
· Viskileður
· Linial
· Passari
· Vinkulmátari
· Tríkantur
· Roknimaskina
· ”Støddfrøði – handbók”
· Bøkur og annað tilfar úr undirvísingini

